CELEX: C2005/171/12
Language: lv
Date: 2005-07-09 00:00:00
Title: Lieta C-180/05: Prasība pret Luksemburgas Lielhercogisti, ko Eiropas Kopienu Komisija iesniedza 2005. gada 22. aprīlī

9.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 171/6
            
         Prasība pret Luksemburgas Lielhercogisti, ko Eiropas Kopienu Komisija iesniedza 2005. gada 22. aprīlī
   (Lieta C-180/05)
   (2005/C 171/12)
   tiesvedības valoda — franču
   Eiropas Kopienu Tiesā 2005. gada 22. aprīlī izskatīšanai ir iesniegta prasība pret Luksemburgas Lielhercogisti, ko cēla Eiropas Kopienu Komisija, kuru pārstāv Voters Vils [Wouter Wils], pārstāvis, kas norādīja adresi Luksemburgā.
   Eiropas Kopienu Komisijas prasījumi Tiesai ir šādi:
   
               1)
            
            
               atzīt, ka nepiemērojot noteikumus par publiskā patapinājuma tiesībām, kas paredzēti Padomes 1992. gada 19. novembra Direktīvā 92/100/EEK par nomas tiesībām un patapinājuma tiesībām, un dažām blakustiesībām, kas attiecas uz autortiesībām intelektuālā īpašuma jomā (1), Luksemburgas Lielhercogiste nav izpildījusi pienākumus, ko tai uzliek šīs direktīvas 1. un 5. pants;
            
         
               2)
            
            
               piespriest Luksemburgas Lielhercogistei atlīdzināt tiesāšanās izdevumus.
            
         Pamati un galvenie argumenti
   Tā kā Luksemburgas Lielhercogistes noteikumi, ar ko īsteno 2001. gada 18. aprīļa likuma par autortiesībām 65. pantu, nav pieņemti un nav stājušies spēkā, Direktīvas 92/100 5. panta 1. punktā noteiktā atlīdzība par publisko patapinājumu kā nosacījums, lai pieļautu atkāpi no Direktīvas 92/100 1. pantā paredzētajām ekskluzīvām tiesībām, nav ieviesta. Līdz ar to Direktīvas 92/100 1. un 5. pants nav pareizi piemēroti.
   
      (1)  OV L 346, 61. lpp.